ठंड ने बढ़ाई मुश्किलें, जिलों में नहीं जल रहे अलाव
पटना। राज्यमें शीतलहर का प्रकोप जारी है। लेकिन, सर्दी का सितम झेल रही राज्य की गरीब और नि:सहाय लोगों को अब भी सरकारी मदद का इंतजार है। राज्य के 38 में 21 जिले ऐसे हैं, जहां इस भीषण ठंड में भी अलाव की व्यवस्था नहीं की गई है। वहां मात्र चार जिलों के लोगों के बीच कंबल का वितरण किया गया है। यह स्थिति तब है, जब आपदा प्रबंधन विभाग की ओर से इस मद में जिलों को राशि का अग्रिम आवंटन किया जा चुका है। इस मद में जिलों को कुल 28 लाख रुपए का आवंटन किया गया है। जिलों को 25 हजार से दो लाख के बीच की राशि दी गई है। छोटे जिलों को 25 हजार रुपए, जबकि बड़े जिलों को दो लाख रुपए का आवंटन किया गया है। अलाव के लिए जिले के आपदा प्रबंधन शाखा द्वारा राशि का आवंटन किया जाता है। लेकिन, जिलों से रही रिपोर्ट में ऐसे जिलों की संख्या 17 है, जहां अलाव जलाया जा रहा है। इसमें नालंदा, गया, कैमूर, जहानाबाद, बैशाली, सीवान, मुजफ्फरपुर, गोपालगंज, पूर्वी चंपारण, दरभंगा, बेगूसराय, जमुई, भागलपुर, मधेपुरा, कटिहार और पूर्णिया शामिल है। जबकि नालंदा, वैशाली, मुजफ्फरपुर और बेगूसराय जिले में कंबल का वितरण किया गया है। विभागीय सूत्रों की मानें तो बाकी जिलों में अभी कंबल की खरीद के लिए टेंडर जारी किया गया है। आपदा प्रबंधन विभाग ने 10 दिसंबर को ही सभी जिलों को इस संबंध में विस्तृत निर्देश जारी कर दिया है। लेकिन अभी तक जिलों से अनुपालन रिपोर्ट नहीं रही है।
hin_Deva hin_Deva